Moises Operazioa

Moises Operazioa Israelgo gobernuak antolatu zuen 1984an, hainbat agentziaren laguntzarekin (besteak beste, Mossad), etiopiar juduen komunitatea Sudanetik Israelera eramateko.https://www.radiojai.com/index.php/2022/01/11/118675/operacion-moises-el-salvamento-masivo-de-judios-etiopes-amenazados-de-muerte-por-el-hambre/ Judu hauek beltz arrazakoak dira eta, ondorioz, arrazismo arazoak eman dira Israelen, bigarren mailako hiritarrak izanik.https://www.africamundi.es/p/beta-israel-los-judios-etiopes-marginados

Operazio honen izena Moshe Rabeinuren omenez eta Moisesen gidaritzapean Egiptotik egindako exodo juduaren aipamen gisa eman zen.https://urgente24.com/foco/memoria/un-dia-como-hoy-pero-de-1984-se-iniciaba-la-operacion-moises

 Historia 
1960ko hamarkadan, Afrikako iparraldea zen juduen Israelerako migrazioen gune nagusia, Etiopiako komunitate judua ez baitzen kontuan hartu. SESBetik Israelerako komunitate juduen migrazio masiboen esparruan, erregimen sobietarraren liberalizazio handiagoa aprobetxatuz, Etiopiako komunitate judu zahar eta isolatuak Israelera joateko interesa erakutsi zuen. Horretarako, erreskate-misio sekretu bat antolatu zen, Israelek 70eko hamarkadaren erdialdean prestatu zuena, judu etiopiarrak Afrikako lehortetik eta gerra zibiletik erreskatatzeko. Plana bi aire-garraio masibotan amaituko litzateke.

Aurrekari horrekin, 1984an Moises Erreskate Operazioa planifikatu zen, 45 egun iraungo zuena, 1984ko azaroan hasi eta 1985eko urtarrilean amaituz.
Isilpean burutu zuten operazio hori, eta 8.000 judu etiopiar eraman zituzten Israelera, Sudango lurraldean kokatutako errefuxiatu gune somaliarretatik.https://elpais.com/diario/1985/01/06/internacional/473814015_850215.html

4.000 judu etiopiar inguru hil ziren Sudanera oinez iristeko bidean, han baitzeuden hegazkinak Israelera eramateko. 1000 judu etiopiar geratu ziren Sudango lurraldean, Sudanen eta Israelen arteko negoziazioak eten zirelako, herrialde arabiarrek Sudani operazioan herrialde horrekin lankidetzan aritzeagatik kargu hartu ziotenean.
https://www.gov.il/en/departments/ministry_of_foreign_affairs/govil-landing-page

 Salomon operazioa 
1991ko maiatzean, Israelek Salomon Operazioa gauzatu zuen, Etiopiako komunitate judua Israelera eramateko beste saiakera batean. Operazio horretan, oraindik Etiopian geratzen ziren 14.200 juduak 36 ordutan garraiatu zituen.https://alim.amia.org.ar/recurso/alia-de-los-judios-de-etiopia-operacion-moises-1984-y-operacion-salomon-1991/

 Erreferentziak 

 Kanpo estekak 

Kategoria:Israelgo historia
Kategoria:Sudango historia
Kategoria:1984 politikan
Kategoria:1985 politikan
Kategoria:1984 Israelen
Kategoria:1984 Sudanen